
Obrazloženje polugodišnjeg izvještaja o izvršenju financijskog plana
za 2026.godinu
Polugodišnji izvještaj o izvršenju financijskog plana sadrži:
-opći dio

-posebni dio

-obrazloženje

Opći dio

Račun prihoda i rashoda sadrži prikaz ukupno ostvarenih prihoda i ostvarenih rashoda prema ekonomskoj klasifikaciji.  
Prihodi proračuna za 2026, planirani su u iznosu od 1.863.260,43 €. U razdoblju od 01.01.2026. do 30.06.2026. ostvareni prihodi su iznosili  819.726,26 €  što je  44% u odnosu na planirane prihode. U odnosu na prošlu godinu  prihodi su veći i indeks izvršenja je 105%.  

Do povećanja prihoda došlo je zbog:
-povećanja osnovice plaća, te ostalih parametara vezanih uz plaće
Rashodi proračuna za 2026, planirani su u iznosu od 1.796.207,06 €. U razdoblju od 01.01.2026. do 30.06.2026. ostvareni rashodi su iznosili  809.605,31 €  što je  45 % u odnosu na planirane rashode. U odnosu na prošlu godinu  rashodi su manji i indeks izvršenja je 90%. 
 Do smanjenja rashoda došlo je zbog:

- manjih troškova u ovoj godini

-manje projekata u prvom dijelu godine

Izvještaj o prihodima i rashodima prema izvorima financiranja podijeljeni su na sljedeće skupine:
-Opći prihodi i primici koji se sastoje od prihoda i primitaka za obavljanje redovne djelatnosti dobivene od DNŽ.
-Vlastiti prihodi koji se odnose na prihode od najma dvorane te prihoda od kamate
-Prihodi za posebne namjene odnose se na osiguranje učenika, izleti, suf,gl,škole

-Decentralizirana sredstva osigurava DNŽ, a namijenjena su podmirenju materijalnih i financijskih rashoda te tekućeg i investicijskog održavanja škole.

-Fondovi EU namijenjena su za dio financiranja pomoćnika u nastavi ( plaće i ostala materijalna prava).

-Ostale pomoći odnose se na Ministarstvo znanosti i obrazovanja za plaće i materijalna prava zaposlenih, nabava školskih udžbenika, besplatne školske prehrane.

-Donacije se odnose na uplatu roditelja za izlete 
Izvještaj o rashodima prema funkcijskoj klasifikaciji

Ukupni rashodi poslovanja razreda 3 i rashodi za nabavu nefinancijske imovine razreda 4 prema funkcijskoj klasifikaciji razvrstani su u klasu 09 Obrazovanje (podskupine 091 predškolsko i osnovnoškolsko obrazovanje).
Pod 091 Predškolsko i osnovnoškolsko obrazovanje -rashodi bez dodatnih usluga  u obrazovanju za normalno funkcioniranje škole.

Pod 096 Dodatne usluge u obrazovanju odnose se na ugovoreni prijevoz učenika i prehranu učenika.   
Višak prihoda poslovanja

Višak prihoda i primitaka-iznosi  –  10.120,95 €  odnosi se na uplate MZOM za PDS i higijenske potrepštine, te uplate za gl.školu, izlete, donacije te najam dvorane. 
Manjak prihoda i primitaka-preneseni – iznosi 98.709,97- nastao je zbog računa za materijalne rashode i školsku prehranu koji su zaprimljeni nakon 30.lipnja, a odnose se na tekuće izvještajno razdoblje, te zbog plaće za mjesec lipanj 2026. koji nije dospio, a knjižen je kao trošak 30.06.2026. Od 01.01.2025. knjigovodstvene evidencije se provode sukladno odredbama novog Pravilnika o Proračunskom računovodstvu i Računskom planu.  
Manjak prihoda poslovanja za sljedeće razdoblje iznosi 88.589,02 € 
Posebni dio
Rashodi poslovanja i rashodi za nabavu nefinancijske imovine u razdoblju od 01.01. do 30.06.2026.g. ostvareni su u ukupnom iznosu od 809.605,31 € te su raspoređeni prema programima, aktivnostima i izvorima financiranja. Indeks izvršenja u odnosu na plan je 45%. 
Program 1206-EU projekti UO za obrazovanje, kulturu i sport.

Rashodi poslovanja u odnosu na plan iznose 36%.  
Aktivnost T120602 Zajedno možemo sve!-osiguravanje pomoćnika u nastavi

Zajedno možemo sve!-oblik je podrške učenicima s posebnim obrazovnim potrebama koji su uključeni u redovan sustav odgoja i obrazovanja. 

Troškove provedbe projekta (financiranje rada pomoćnika) pokriva DNŽ uz sufinanciranje sredstvima iz EU projekta.

Izvještaj o postignutim ciljevima: Podizanje kvalitete školovanja učenika s posebnim odgojno obrazovnim potrebama u sustavu redovnog osnovnog školovanja, kvalitetniji oblik podrške učenicima s teškoćama u razvoju pri integraciji u redovni sustav obrazovanja.

Pokazatelj rezultata: Uključivanje djece s teškoćama u razvoju pružanjem jednake šanse za kvalitetno obrazovanje kao i djeci koja nemaju takvih potreba. Na taj način, ona se obrazuju, socijaliziraju, odrastaju i aktivno sudjeluju u prirodnom školskom okruženju sa svojim vršnjacima.
Tekući projekt T120608-Školska shema-u odnosu na plan iznosi 69%. 
RH dodjelom besplatnih obroka utječe na povećanje unosa svježeg voća i povrća te mlijeka i mliječnih proizvoda. 
Program 1207-Zakonski standardi ustanova u obrazovanju

Rashodi poslovanja u odnosu na plan iznose 48%.

Decentraliziranim financiranjem osnovnih škola  u Županiji osiguravaju se sredstva za održavanje ustanova (materijalni rashodi, investicijska i kapitalna ulaganja u ustanove ,opremanje, adaptacija i sanacija – rashodi za nabavu nefinancijske imovine).
Aktivnost 120701-Osiguravanje uvjeta rada za redovno poslovanje osnovne škole
Osiguravanje uvjeta rada za redovno poslovanje škole uključuje decentralizirana sredstva Županije te sredstva MZO i Općine..

Aktivnost 120702-Investicijska ulaganja u osnovne škole. Kontinuirano investicijsko održavanje zgrada na razini je standarda javnih potreba u osnovnom školstvu.
Program 1208-Program ustanova u obrazovanju iznad zakonskog standarda 

Rashodi poslovanja u odnosu na plan iznose 28%. Postotak realizacije je nizak budući škola nabavu udžbenika te radne bilježnice realizira u periodu od 01.07 do 31.12 
Programom javnih potreba iznad zakonskog standarda osnovnih škola osiguravaju se sredstva za: školska natjecanja iz znanja te financiranje školskih projekata. Također su uključeni veliki projekti poput poticanja demografskog razvitka gdje Ministarstvo znanosti i obrazovanja sredstvima Državnog proračuna financira isključivo udžbenike za obvezne i izborne nastavne predmete, a Upravni odjel za obrazovanje, kulturu i sport financira radne materijale za obvezne radne bilježnice za redovne i izborne predmete, uključujući i radni materijal za izvođenje vježbi i praktičnog rada iz tehničke kulture te geografski atlas za učenike od 1. do 8. razreda osnovnih škola.

Također se prati proračunske korisnike u ostvarivanju i korištenju vlastitih i namjenskih prihoda i primitaka, rashoda i izdataka.
Aktivnost 120801-Poticanje demografskog razvitka.

Financiranje radnog materijala za obvezne radne bilježnice, radni materijal za izvođenje vježbi  i praktičnog rada iz tehničke kulture te geografski atlas za učenike od 1. do 8. razreda.

Aktivnost  A120808-Nabava udžbenika za učenike osnovnih škola.

Ministarstvo znanosti i obrazovanja financira nabavu udžbenika ( višegodišnjih i radnih )  od 1. do 8. razreda.

Aktivnost A120810-Ostale aktivnosti osnovnih škola.

Ostale aktivnosti odnose se na prihode za posebne namjene te donacije.

Aktivnost A120811-Dodatne djelatnosti osnovnih škola 

Dodatne djelatnosti odnose se na iznajmljivanje dvorane

Aktivnost A120818- Organizacija prehrane u osnovnim školama
Od siječnja 2023. godine krenulo se s projektom financiranja besplatnog školskog obroka za sve učenike osnovnih škola, gdje se organizira nutritivno vrijedni hladni obrok sukladno smjernicama Hrvatskog zavoda za javno zdravstvo.
Aktivnost A120819-Opskrba školskih ustanova  higijenskim    

potrepštinama za učenice osnovnih škola.
Opskrba škole higijenskim potrepštinama za učenice.

S obzirom da smo od 07.01.2026.g. ušli u lokalnu riznicu Dubrovačko-neretvanske županije nemamo vlastiti žiro-račun

